আন্তোনিও দিয়াস দে পাইভা
আন্তোনিও দিয়াস দে পাইভা (পর্তুগিজ: Antônio Dias, পর্তুগিজ উচ্চারণ: [ˌɐ̃ŋtˈonjʊ d͡ʒˈiæs]; জন্ম: ২০ আগস্ট ১৮৯৩ – অজানা; আন্তোনিও দিয়াস নামে সুপরিচিত) হলেন একজন ব্রাজিলীয় সাবেক পেশাদার ফুটবল খেলোয়াড়। তিনি তার খেলোয়াড়ি জীবনের অধিকাংশ সময় আমেরিকা এবং ব্রাজিল জাতীয় দলের হয়ে আক্রমণভাগের খেলোয়াড় হিসেবে খেলেছেন। দিয়াস ১৯১৭ সালে ব্রাজিলের হয়ে আন্তর্জাতিক পর্যায়ে অভিষেক করেছিলেন; ব্রাজিলের জার্সি গায়ে তিনি সর্বমোট ৪ ম্যাচে অংশগ্রহণ করেছেন। তিনি ব্রাজিলের হয়ে সর্বমোট একটি দক্ষিণ আমেরিকান চ্যাম্পিয়নশিপে (১৯১৭) অংশগ্রহণ করেছেন, যেখানে তিনি তৃতীয় স্থান অধিকার করেছেন।